Jungtinės Karalystės monarchija
Jungtinės Karalystės monarchija (angl. Monarchy of the United Kingdom), taip pat vadinama britų monarchija (angl. British monarchy) – Jungtinės Karalystės konstitucinė valdymo forma. Nominalus valstybės vadovas – karalius arba karalienė. Dabartinis monarchas yra karalius Karolis III, kuris į sostą įžengė 2022 m. rugsėjo 8 d., mirus savo motinai karalienei Elžbietai II. Iki 2015 m. įsigalėjusio 2013 m. Karūnos įpėdinystės akto (angl. Succession to the Crown Act 2013), sostą paveldėdavo vyriausias karaliaus (karalienės) sūnus (nesant sūnų – vyriausia duktė). Šiuo įstatymu panaikinta vyriškos lyties įpėdinių pirmenybė, asmenų, susituokusių su kataliku diskvalifikacija bei prievolė kitiems karališkosios šeimos nariams, išskyrus pirmus 6 asmenis eilėje į sostą, gauti valdovo leidimą tuoktis.